વિસનગર તાલુકાના રંગાકુઈ ગામમાં જાહેર રસ્તા ઉપર થયેલા દબાણને દુર કરાવવા માટે ગામનાજ રહીશે તાલુકા પંચાયત, જીલ્લા પંચાયત સહીત વિવિધ કચેરીઓમાં રજુઆત કરી હતી. જેમાં જીલ્લા વિકાસ અધિકારીના આદેશથી ટીડીઓ વિજયભાઈ ચૌધરી સહીતના સ્ટાફે ગત મંગળવારે તણાવભરી પરિસ્થિતિમાં ચુસ્ત પોલીસ બંદોબસ્ત વચ્ચે દબાણ દુર કરવાની કામગીરી હાથ ધરી હતી. ટીડીઓએ તમામ દબાણકર્તા પોતાની જ જ્ઞાતિના હોવા છતાં કોઈપણ જાતનો ભેદભાવ રાખ્યા વગર દબાણ દુર કરાવતા સમગ્ર તાલુકાના લોકોએ તેમની કામગીરીની સરાહના કરી હતી.